Die Vereniging het jaggeleenthede vir sy lede in die destydse Betsjoeanaland [nou Botswana], Angola en Mosambiek onderhandel. In 1957 het die Transvaalse Jagtersvereniging sy naam verander na die Suid- Afrikaanse Jagters- en Wildbewaringsvereniging. Die ledetal groei tot 286 met lede in Transvaal, Oranje Vrystaat, Natal, Kaap-provinsie, Suidwes-Afrika en Rhodesië.
Die hoofdoelstelling van die Vereniging is om die belange van jagters, sportskuts en wildboere in Suid-Afrika te bevorder en om uitnemende diens aan sy lede te lewer, deur:
Kennis van en liefde vir die natuur te bevorder, natuurbeskerming na te streef en ’n bewaringsgesindheid onder sy lede en die algemene publiek te ontwikkel;